《沈黎使君与客饮王建梅林分韵作诗过沈犀以诗》
宋代·樊汉广

墙头冉冉新阳露，忽作玲珑玉千树。
老蛟偃蹇独避人，卷回飞千江皋莫。
何处鸣禽来龙去脉好音，四月枝垂起黄雾。
摧折霜馀初不惧，笑看春光等闲度。
百年梦幻欲无言，吹落吹开岂风故。
时来荐鼎真偶尔，小住疏篱非不遇。
我知天地绝茫茫，无为展转独多虑。
为花凄断却回头，尔亦微酸苦难茹。

作者简介：樊汉广（一一一七～？），字允南，江源（今四川崇州东南）人。尝知青神县。孝宗乾道九年（一一七三），知雅州，不赴，时年五十六。淳熙初，范成大入蜀，荐于朝不起。事见《建炎以来朝野杂记》乙集卷九、《宋史翼》卷二八。